**Inga Linnéa Landgré** (født 6. august 1927 i Stockholm i Sverige, død 31. juli 2023 i Norberg i Västmanlands län) var en svensk skuespiller.

Liv og virke
------------

### Bakgrunn

Inga Landgrés far var en musiker som slet med et alkoholproblem som belastet foreldrenes ekteskap. Moren var serveringsdame. De ble skilt tidlig i 1930-årene, da Inga var bare fem fem år gammel. Hun var enebarn.

### Utdannelse, debut

Hun ble utdannet ved Calle Flygare Teaterskola og debuterte på scenen i 1943 ved Blancheteatern som Anja i *Körbärsträdgården*. Samtidig fikk hun sine første filmroller - Landgrés filmdebut var i *Ordet* (1943), regissert av Gustaf Molander.

### Karriere

Hun var engasjert ved Upsala Stadsteater, Norrköpings stadsteater, Riksteatern, Västernorrlands regionteater, Unga Klara og Dramaten. Det meste av livet var Landgré ansatt ved Stockholms stadsteater.

Inga Landgré 1950.
I løpet av 1940-årene fikk hun som oftest gestalte uskyldige og romantiske unge kvinner, som i *Pengar* (1946, der hun spilte mot Nils Poppe) og Ingmar Bergmans debutfilm *Kris* (1946). Med tiden og alderen fikk Landgré spille mer modne kvinnelige rolleskikkelser. Hun sa selv at rollen i Bergmans *Kvinnodröm* (1955) var hennes første virkelige voksenrolle. Fortsettelsen av rollen kan sees i hennes tolkning som ridder Antonios Blocks hustru i *Det sjunde inseglet* (1957, - norsk: *Det syvende segl*. Ridderen ble spilt av Max von Sydow). Hun ble hyllet for sin teaterrolle som Ingrid i Sara Lidmans *Job Klockmakares dotter* (1957).

På 2000-tallet deltok hun i film- og TV-produksjoner som Carin Mannheimers TV-drama *Solbacken: Avd. E* (2003), *Nina Frisk* (2007), hadde gjesteopptredender i fjernynsserier som *Irene Huss*, og spilte en mindre rolle i *The Girl with the Dragon Tattoo* (2011).

I 1972 mottok Landgré Teaterförbundets Vilhelm Moberg-stipendium og i 1978 mottok hun De Wahl-stipendiet. I 2008 ble hun tildelt den kongelige medaljen Litteris et Artibus. I 2012 mottok hun det svenske filminstitutts hedersguldbagge. I 2013 ble hun tildelt Teaterförbundets gullmedalje for «ekstraordinær kunstnerisk gjerning».

I 1962 ga Inga Landgré ut boken *Vinterturné*. Inga Landgré var sommerleder i radioprogrammet *Sommar i P1* den 3. august 2013.

Før valget i 2014 deltok Landgré i satireserien *Valobservatören* i P4; blant annet ble hun hørt som sistegangsvelger. I januar 2018 var Landgré en av prisene -givere av gullbillen til årets film på Guldbaggegallarn sammen med Anita Wall og Lena Söderblom.

I oktober 2020 og i juli 2021 ble dokumentaren *Om Inga* vist på SVT, der Fanny Risberg tar Inga Landgré med på en tur til Hellas. Risberg er datter av Landgrés svigersønn, Kenneth Risberg.

### Ekteskap, politisk engasjement

Inga Landgré var gift med skuespilleren Nils Poppe fra 1949 til 1959. Paret hadde to barn, av hjem en også ble skuespillerinne. I 1960-årene assisterte hun som en kurér for sin venn Andreas Papandreou, som senere ble statsminister i Hellas; hun bragte mikrofilm til mottakere i Hellas.

Inga Landgré døde i Norberg den 31. juli 2023, i en alder av 95 år.

Filmografi (utvalg)
-------------------

* 1943 – *Ordet*
* 1945 – *Rosen på Tistelön*
* 1946 – *Driver dugg, faller regn* (Driver dagg faller regn)
* 1946 – *Penger* (Pengar – en tragikomisk saga)
* 1946 – *Mens porten var stengt* (Medan porten var stängd)
* 1946 – *Ballongen*
* 1946 – *Kris*
* 1948 – *Soldat Bom*
* 1950 – *Medan staden sover*
* 1951 – *Tull-Bom*
* 1952 – *Flyg-Bom*
* 1953 – *Dumbom*
* 1957 – *Det syvende segl* (Det sjunde inseglet)
* 1957 – *En drömmares vandring*
* 1967 – *Hugo och Josefin*
* 1986 – *Amorosa*
* 1989 – *Flickan vid stenbänken* (TV-serie)
* 1992 – *Kejsarn av Portugallien* (TV-serie)
* 1997 – *Skjærgårdsdoktoren* (Skärgårdsdoktorn) (TV-serie)
* 2011 – *The Girl with the Dragon Tattoo*

Referanser
----------

1. ↑   ČSFD, ČSFD person-ID 195035[Hentet fra Wikidata]
2. ↑   Internet Movie Database, IMDb-ID nm0484736, besøkt 17. juli 2016[Hentet fra Wikidata]
3. ↑   «Skådespelaren Inga Landgré har dött – blev 95 år gammal», verkets språk svensk[Hentet fra Wikidata]
4. ↑  «Inga Landgré». Sveriges Radio. 3. august 2013. Besøkt 4. mars 2017.
5. ↑  «Inga Landgré - skådespelare och spion». Sveriges Radio. 9. april 2009. Besøkt 4. mars 2017.
6. 1 2  «Generationer av erfarenhet har format henne». *Svenska Dagbladet*. 3. august 2004.
7. 1 2 3 4 5  Qvist, P O. «Svensk Filmdatabas Inga Landgré». Svensk Filmdatabas. Besøkt 24. januar 2012.
8. ↑
9. ↑  «Om Inga». SVT. 23. oktober 2020. Besøkt 26. oktober 2020.
10. ↑  «Poppe ändrade sitt testamente på sin dödsdag». *Aftonbladet*. 21. desember 2000.
11. ↑  Skådespelaren Inga Landgré har dött – blev 95 år gammal

Eksterne lenker
---------------

* (en) Inga Landgré på Internet Movie Database Rediger på Wikidata

* (no) Inga Landgré hos Filmfront Rediger på Wikidata

* (sv) Inga Landgré i Svensk Filmdatabas Rediger på Wikidata

* (da) Inga Landgré på Filmdatabasen Rediger på Wikidata

* (da) Inga Landgré på Scope Rediger på Wikidata

* (fr) Inga Landgré på Allociné Rediger på Wikidata

* (en) Inga Landgré på AllMovie Rediger på Wikidata

* (en) Inga Landgré hos Rotten Tomatoes Rediger på Wikidata

* (en) Inga Landgré hos TV Guide Rediger på Wikidata

* (en) Inga Landgré hos The Movie Database Rediger på Wikidata

| * v
* d
* r
Hedersguldbaggen |
| --- |
| 
* Annalisa Ericson (2000)
* Gunnel Lindblom (2001)
* Gunnar Fischer (2002)
* Erland Josephson (2003)
* Sickan Carlsson (2004)
* Anita Björk (2005)
* Nils Petter Sundgren (2006)
* Gösta Ekman d.y. (2007)
* Harriet Andersson (2008)
* Waldemar Bergendahl (2009)
* Mona Malm (2010)
* Inga Landgré (2011)
* Hans Alfredson (2012)
* Kalle Boman (2013)
* Liv Ullmann (2014)
* Birgitta Andersson (2015)
* Katinka Faragó (2016)
* Stig Björkman (2017)
* Yvonne Lombard (2018)
* Lasse Åberg (2019)
* Sten Ljunggren (2020)
* Suzanne Osten (2021)
* Björn Gustafson (2022)
* Marie Göranzon (2023)

 |

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** Nationalencyklopedin **·** VIAF **·** GND **·** LCCN **·** ISNI **·** SUDOC
 |